Výber Európy (futbal)

Výber Európy (Výber UEFA alebo Európa XI) je futbalové mužstvo zložené z hráčov viacerých európskych krajín pri príležitosti rôznych exhibičných, charitatívnych a rozlúčkových zápasov. Súperom Výberu Európy bývajú reprezentačné a klubové mužstvá, prípadne výbery iných futbalových konfederácií. Pozvánka do mužstva Výberu Európy je považovaná za prestížnu záležitosť, tejto pocty sa dočkali aj viacerí slovenskí a českí futbalisti.

História
Prvým zápasom, v ktorom si zahrali v jednom drese hráči rôznych krajín bolo stretnutie výberov Strednej Európy a Západnej Európy v roku 1937. Prvým oficiálnym vystúpením Výberu Európy bol zápas s Anglickom 26. októbra 1938 v Londýne (0 : 3). Po druhej svetovej vojne si získali popularitu zápasy Výberu Európy s reprezentáciou Anglicka a s výberom Veľkej Británie. Uskutočnili sa tiež stretnutia s výberom Škandinávie, charitatívne zápasy na pomoc obetiam zemetrasenia v Skopje a medzikontinentálne duely s mužstvom Južnej Ameriky. Mužstvo Európy je často pozývané na oslavy rôznych výročí alebo na rozlúčkové zápasy futbalových osobností (Stanley Matthews, Geoff Hurst, Uwe Seeler).

Československo – Výber Európy
Výber najlepších európskych futbalistov mali možnosť vidieť aj priaznivci v bývalom Československu. 18. augusta 1981 sa stretla reprezentácia Československa s Výberom Európy pri príležitosti osláv 80. výročia založenia Československého futbalového zväzu. V Prahe na Štadióne Evžena Rošického sa predstavili hráči z deviatich krajín. Najväčšími osobnosťami tímu Európy boli Ukrajinec Oleg Blochin (Dynamo Kyjev), víťaz ankety Zlatá lopta 1975, rakúsky kanonier Hans Krankl, držiteľ Zlatej kopačky, taliansky reprezentant Giancarlo Antognoni a hviezdy Bundesligy Manfred Kaltz (NSR / Hamburger SV) a Bruno Pezzey (Rakúsko / Eintracht Frankfurt). Napriek tomu, že v tíme Európy chýbali futbalisti z Anglicka, Holandska a Španielska, ako aj v tom čase najlepší hráč Európy Karl-Heinz Rummenigge (Bayern Mníchov), Československo dosiahlo cenné víťazstvo 4:0 . 
V československom drese nastúpili slovenskí futbalisti Stanislav Seman, Ladislav Jurkemik, Jozef Barmoš, Ján Kozák (strelec dvoch gólov) a Marián Masný.

Slováci a Česi vo Výbere Európy

DátumMiestoUdalosťSúper VýsledokSlováci a Česi vo výbere10. mája 1947Glasgow1 : 6 Josef Ludl 21. október 1953Londýn90. výročie The Football Association<center>4 : 4// Ladislav Kubala (2× )20. mája 1964Kodaň75. výročie založenia DBUŠkandinávia2 : 4 Ján Popluhár,  Jozef Bomba,  Ján Geleta* 23. septembra 1964Belehradcharitatívny zápas7 : 2 Josef Masopust,  Svatopluk Pluskal,  Jan Lála 28. apríla 1965Londýnrozlúčkový zápas Stanleyho Matthewsa4 : 6// Ladislav Kubala , 
 Ján Popluhár,  Josef Masopust , 
 Svatopluk Pluskal 3. októbra 1972Bazilejcharitatívny zápasVýber Južnej Ameriky0 : 2 Ivo Viktor31. októbra 1973Barcelonacharitatívny zápasVýber Južnej Ameriky4 : 4 Ivo Viktor28. decembra 1979Dortmundcharitatívny zápas UNICEF Borussia Dortmund 2 : 3 Antonín Panenka 25. februára 1981Rímcharitatívny zápas3 : 0 Zdeněk Nehoda 26. júla 1988Brémyrozlúčkový zápas Dietera Burdenského Werder Brémy2 : 7 Jozef Chovanec,  Milan Luhový 

Poznámka: *Ján Geleta bol vo Výbere Európy, ale v stretnutí nehral

Vo Výberoch Európy si dvakrát zahral aj Ladislav Kubala, futbalista slovenského pôvodu, v oboch prípadoch však bol už občanom Španielska. V roku 1953 strelil dva góly Anglicku (4 : 4) pri oslavách 90. výročia založenia The Football Association a v roku 1965 nastúpil proti výberu Veľkej Británie v rozlúčkovom zápase Stanleyho Matthewsa, jedným gólom prispel k víťazstvu 6 : 4. 

Slovenský futbal mal svoje zastúpenie tiež na trénerskej lavičke, Jozef Vengloš viedol tím Európy spolu s Nemcom Juppom Derwallom 25. februára 1981 v Ríme proti reprezentácii Talianska.

Pozri aj
Výber sveta (futbal)

Referencie

Kategória:Národné futbalové mužstvá